Buna Vestire prăznuită la Mânăstirea Cașin, jud. Bacău. Părintele Ioan Bârgăoanu la "Pulsul zilei", cu Mihai Florin Pohoață – 25.3.2024.
Buna Vestire este prăznuită pe 25 martie, anual, în Postul Paștelui.
Este ziua în care Arhanghelul Gavriil i se arată Maicii Domnului grăindu-i: "Bucură-te, ceea ce ești plină de har, Domnul este cu tine!" (Luca 1, 28).
Maica Domnului se arată nedumerită la auzul acestor cuvinte și întreabă ce înseamnă cereasca salutare.
Arhanghelul îi răspunde: "Nu te teme, Marie, că ai aflat har la Dumnezeu. Și, iată, vei lua în pântece și vei naște fiu și vei chema numele lui – Iisus.
Acesta va fi mare și Fiul Celui Preaînalt Se va chema și Domnul Dumnezeu Îi va da Lui tronul lui David, părintele Său și împărăția Lui nu va avea sfârșit." (Luca 1, 30-33).
Părintele Ioan Bârgăoanu, preot paroh al bisericii cu hramul Bunei Vestiri din comuna Mânăstirea Cașin, județul Bacău, este invitat astăzi, luni, 25 martie 2024, în intervalul orar 12:25 – 12:30, la "Pulsul zilei" – pe toate frecvențele Radio Iași: 90,8 – 94,5 și 96,3 Mhz FM, 1053 Khz AM dar și live pe www.radioiasi.ro, emisiune realizată și produsă de Mihai Florin Pohoață.
Sursă: părintele Ioan Bârgăoanu.